宋端儀

宋端儀（），字孔時，福建興化府莆田縣人，民籍，明朝政治人物。

 生平 
成化十年（1474年）甲午科福建鄉試第七名舉人，成化十七年（1481年）中式辛丑科會試第一百十七名，二甲第三名進士。授禮部精膳司主事，調祠祭司主事，升主客司員外郎，貢使獻禮，均不納，弘治八年十二月出為廣東按察司僉事，提調學校，弘治十四年（1501年）卒於官《明史》（卷161）：宋端儀，字孔時，莆田人。成化十七年進士。官禮部主事。雲南缺提學官，部議屬端儀，吏先期泄之。端儀曰：「啟事未登，已喧眾口，人其謂我幹乞乎！」力辭之。已，進主客員外郎，貢使以贄見，悉卻不納。初在國學，為祭酒丘濬所知。及濬柄政，未嘗一造其門。廣東提學缺，部以端儀名上，濬竟沮之。濬卒，始以按察僉事督廣東學校。卒官。端儀慨建文朝忠臣湮沒，乃搜輯遺事，為《革除錄》。建文忠臣之有錄，自端儀始也。。

 著作 
宋端儀因感慨建文年間忠臣湮沒無聞，曾整理建文遺事，作成《革除錄》，是當時最早記錄靖難之役的史料。

 家族 
曾祖宋寓；祖父宋勸，訓導；父宋汝勤，助教。母吳氏。具慶下。子宋元翰，弘治八年（1495年）乙卯科福建鄉試解元。

参考文献

Category:成化十年甲午科福建鄉試舉人
D
Category:莆田人
Category:明朝禮部精膳司主事
Category:明朝禮部祠祭司主事
Category:明朝禮部主客司員外郎
Category:明朝廣東按察司僉事